Source: https://www.epi.sk/zz/2000-358
Timestamp: 2020-02-20 00:54:11+00:00
Document Index: 1490160

Matched Legal Cases: ['§ 14', '§ 15', '§ 15', '§ 7', '§ 15', '§ 6', '§ 7', '§ 36', '§ 8', '§ 36', '§ 15', '§ 6', '§ 7', '§ 36', '§ 8', '§ 36', '§ 15', '§ 7', '§ 15', '§ 8', '§ 36', '§ 38', '§ 13', '§ 16', '§ 16', '§ 16', '§ 24', '§ 7', '§ 58', '§ 58']

358/2000 Z. z. Zákon, ktorým sa mení a dopĺňa zákon č. 366/1999 Z. z. o daniach z príjmov | Aktuálne znenie
Hľadaj v 358/2000 ×
Zákon č. 358/2000 Z. z.Zákon, ktorým sa mení a dopĺňa zákon č. 366/1999 Z. z. o daniach z príjmov
Čiastka 146/2000
Platnosť od 01.11.2000 do31.12.2003
Účinnosť od 01.01.2001 do31.12.2003
Zrušený 595/2003 Z. z. (nepriamo)
Aktuálne znenie 01.01.2001 - 31.12.2003
1. § 14 sa vypúšťa.
2. V názve § 15 sa slovo „živnosti“ nahrádza slovom „činnosti“.
3. V § 15 odsek 1 znie:
„(1) Daňovník, ktorý má príjmy podľa § 7 ods. 1 písm. a) alebo b) okrem príjmov z činností uvedených v prílohe č. 1, sa môže rozhodnúť pre osobitný spôsob zdaňovania a platenia dane (ďalej len „paušálna daň“) z týchto príjmov na bežné zdaňovacie obdobie, ak spĺňa podmienky podľa odseku 2.“.
4. V § 15 ods. 2 písmená a) a c) znejú:
„a) ktorý má príjmy z činnosti podľa odseku 1 a
c) ktorý nemal v predchádzajúcom zdaňovacom období príjmy uvedené v § 6 alebo iné druhy príjmov uvedené v § 7 s výnimkou príjmov, ktoré sú samostatným základom dane na zdanenie osobitnou sadzbou dane (§ 36), a príjmov oslobodených od dane a úhrn príjmov uvedených v § 8 až 10 nepresiahol v predchádzajúcom zdaňovacom období 100 000 Sk s výnimkou príjmov, ktoré sú samostatným základom dane na zdanenie osobitnou sadzbou dane (§ 36), a príjmov oslobodených od dane a“.
5. V § 15 ods. 5 písmeno b) znie:
„b) daňovníkovi začnú plynúť príjmy uvedené v § 6 alebo iné druhy príjmov uvedené v § 7 s výnimkou príjmov, ktoré sú samostatným základom dane na zdanenie osobitnou sadzbou dane (§ 36), a príjmov oslobodených od dane alebo úhrn príjmov uvedených v § 8 až 10 presiahne v zdaňovacom období 100 000 Sk s výnimkou príjmov, ktoré sú samostatným základom dane na zdanenie osobitnou sadzbou dane (§ 36), a príjmov oslobodených od dane, alebo“.
6. V § 15 odsek 8 znie:
„(8) Daňovník, ktorému osvedčenie na poľnohospodársku výrobu, lesné a vodné hospodárstvo44) nadobudlo právoplatnosť po 31. decembri bežného zdaňovacieho obdobia alebo ktorému vzniklo živnostenské oprávnenie po 31. decembri bežného zdaňovacieho obdobia na činnosti, z ktorých príjmy sa môžu zdaňovať paušálnou daňou, a rozhodne sa pre platenie paušálnej dane a spĺňa podmienky uvedené v odseku 2 písm. a), d) a e), je povinný podať daňové priznanie k paušálnej dani do 30 dní odo dňa nadobudnutia právoplatnosti osvedčenia na poľnohospodársku výrobu, lesné a vodné hospodárstvo44) alebo vzniku živnostenského oprávnenia. V tomto daňovom priznaní si vypočíta paušálnu daň, najmenej však 3 000 Sk, z predpokladanej výšky úhrnu príjmov podľa § 7 ods. 1 písm. a) a b) okrem príjmov z činností uvedených v prílohe č. 1.“.
7. § 15 sa dopĺňa odsekmi 13 a 14, ktoré znejú:
„(13) Ak daňovníkovi v zdaňovacom období, na ktoré zaplatil paušálnu daň, plynuli aj iné druhy príjmov uvedených v § 8 až 10 a úhrn týchto príjmov nepresiahol 100 000 Sk s výnimkou príjmov, ktoré sú samostatným základom dane na zdanenie osobitnou sadzbou dane (§ 36), a príjmov oslobodených od dane, je povinný podať daňové priznanie z týchto príjmov podľa § 38 a zaplatiť daň z týchto príjmov podľa § 13.
(14) Príjmom podľa odseku 1 je aj hodnota pohľadávky, ktorú daňovník vložil do obchodnej spoločnosti alebo do družstva alebo ktorú postúpil za cenu nižšiu, ako je jej hodnota. Pri vklade pohľadávky alebo pri jej postúpení za cenu vyššiu, ako je jej hodnota, sa za príjem považuje táto vyššia cena.“.
8. V § 16 ods. 1 úvodná veta znie:
9. V § 16 ods. 1 sa v písmene b) bodka na konci nahrádza čiarkou a pripája sa slovo „alebo“ a dopĺňa sa písmeno c), ktoré znie:
„c) daňovník sa pred začatím vykonávania činnosti pripravoval sústavne na budúce povolanie štúdiom alebo predpísaným výcvikom67) a doba medzi ukončením štúdia alebo predpísaného výcviku a začatím vykonávania činnosti nepresiahla 6 mesiacov.“.
10. V § 16 ods. 2 sa v prvej vete spojka „a“ nahrádza spojkou „alebo“ a za slová „alebo b)“ sa vkladajú slová „,alebo c).“.
11. V § 24 ods. 2 sa písmeno j) dopĺňa piatym bodom, ktorý znie:
„5. ak pracovnú cestu vykonáva daňovník s príjmami podľa § 7 vlastným motorovým vozidlom, o ktorom neúčtuje alebo neúčtoval ako o majetku využívanom na podnikanie alebo na inú samostatnú zárobkovú činnosť, vo výške náhrady výdavkov za spotrebované pohonné látky a sadzby základnej náhrady;“.
12. Za § 58 sa vkladá § 58a, ktorý znie:
13. Príloha č. 1 k zákonu č. 366/1999 Z. z. o daniach z príjmov sa nahrádza prílohou k tomuto zákonu.